శరద్ పవార్

శరద్ పవార్ (జననం: డిసెంబర్ 12, 1940) ఈయన  మహారాష్ట్ర రాష్ట్రానికి చెందిన ఒక భారతీయ రాజకీయ నాయకుడు, నేషనలిస్ట్ కాంగ్రెస్ పార్టీ (ఎన్‌సిపి) అధ్యక్షుడు. ఈయన పద్మవిభూషణ్ పురస్కార గ్రహీత.

తొలినాళ్ళ జీవితం
ఈయన 1940, డిసెంబర్ 12న శారదాబాయి, గోవింద్ రావు పవర్ దంపతులకు పదకొండు మంది సంతానంలో ఒక్కరు. ఈయన తండ్రి గోవింద్రరావు బారామతి రైతు సహకార (సహకారి ఖరేది విక్రీ సంఘ్) లో ఉన్నారు. ఈయన 1950వ దశకంలో బారామతి ప్రాంతంలో సహకార చక్కెర మిల్లులను ఏర్పాటు చేయడంలో  ముఖ్యపాత్ర పోషించాడు. ఈయన తల్లి శారదా భాయి 1937, 1952 మధ్య మూడుసార్లు జిల్లా స్థానిక బోర్డుకి ఎన్నికైంది.

రాజకీయ జీవితం
ఈయన 1956లో ప్రవారణగర్లో గోవా స్వాతంత్ర్యం కోసం నిరసన ప్రదర్శనను నిర్వహించాడు. కళాశాలలో అతను విద్యార్థి రాజకీయాల్లో చురుకుగా ఉన్నాడు. ఈయన 1958లో కాంగ్రెస్ పార్టీ కి ప్రాధాన్యత ఇచ్చి యూత్ కాంగ్రెస్‌లో చేరాడు. ఈయన 1962లో పూనా జిల్లా యువజన కాంగ్రెస్ అధ్యక్షుడయ్యాడు. 1967లో 27 సంవత్సరాల వయసులో మహారాష్ట్ర శాసనసభ యొక్క బారామతి నియోజకవర్గానికి అభ్యర్థిగా పోటీచేసి గెలుపొందాడు. 1969లో ప్రధాని ఇందిరా గాంధీతో పాటు తన గురువు యశ్వంతరావు చవాన్‌తో కలిసి కాంగ్రెస్ (ఆర్) వర్గంలో చేరాడు. 1970ల ప్రారంభంలో బారామతి ఎమ్మెల్యేగా, మహారాష్ట్రలో తీవ్రమైన కరువు ఉన్న సమయంలో పెర్కోలేషన్ ట్యాంకులను నిర్మించడంల ముఖ్యపాత్ర పోషించాడు. 1970ల ప్రారంభంలో ఆనాటి ముఖ్యమంత్రి వసంతరావు నాయక్ మంత్రివర్గంలో ఈయన రాష్ట్ర హోం వ్యవహారాల మంత్రిగా పనిచేసాడు. 1975-77 శంకరరావు చవాన్ ప్రభుత్వంలో హోం వ్యవహారాల మంత్రిగా కొనసాగాడు. 1977 లోక్‌సభ ఎన్నికల్లో ఇందిరా గాంధీ ఆధ్వర్యంలో కాంగ్రెస్ పార్టీ జనతా కూటమికి అధికారాన్ని కోల్పోయింది. దీనికి నైతిక బాధ్యత వహించిన ఆనాటి ముఖ్యమంత్రి శంకరరావు చవాన్ రాజీనామా చేశాడు. ఈయన తన 38 సంవత్సరాల వయస్సులో మహారాష్ట్ర రాష్ట్రానికి అతి పిన్న వయసులో ముఖ్యమంత్రి అయ్యాడు.ఈయన 1987లో కొన్ని రాజకీయ కారణాల వల్ల కాంగ్రెస్ (ఐ) లో చేరాడు. 1988లో ఆనాటి భారత ప్రధాన మంత్రి, కాంగ్రెస్ అధ్యక్షుడు రాజీవ్ గాంధీ ఆనాటి మహారాష్ట్ర ముఖ్యమంత్రి శంకరరావు చవాన్‌కు తన కేంద్ర మంత్రివర్గంలో ఆర్థిక మంత్రిగా స్థానం కల్పించి, చవాన్ స్థానంలో ముఖ్యమంత్రిగా శరద్ పవార్‌ను ఎంపిక చేశారు. 1990 మార్చి 4న ఈయన మరోసారి ముఖ్యమంత్రిగా ప్రమాణ స్వీకారం చేశాడు.

నేషనలిస్ట్ కాంగ్రెస్ పార్టీ స్థాపన
1999 లో 12వ లోక్ సభ రద్దు చేయబడి, 13వ లోక్ సభ ఎన్నికలు వచ్చిన తరువాత కొన్ని రాజకీయ కారణాల వల్ల ఈయన, సంగ్మా కలిసి నేషనలిస్ట్ కాంగ్రెస్ పార్టీని స్థాపించారు. శివసేన-బిజెపి కలయిక తిరిగి అధికారంలోకి రాకుండా ఉండటానికి 1999 రాష్ట్ర అసెంబ్లీ ఎన్నికల తరువాత మహారాష్ట్రలో సంకీర్ణ ప్రభుత్వాన్ని ఏర్పాటు చేయడానికి ఈ కొత్త పార్టీ కాంగ్రెస్ పార్టీతో పొత్తు పెట్టుకుంది. ఈ ఎన్నికల్లో కాంగ్రెస్ పార్టీకి చెందిన విలాస్రావ్ దేశ్‌ముఖ్‌ను ముఖ్యమంత్రిగా ఎన్నుకున్నారు. ఎన్‌సిపి తరపున చాగన్ భుజ్‌బాల్ ఉప ముఖ్యమంత్రిగా ఎన్నుకోబడ్డాడు.

మూలాలు

వెలుపలి లంకెలు 

జీవిస్తున్న ప్రజలు
1940 జననాలు
భారత రాజకీయ నాయకులు
మహారాష్ట్ర ముఖ్యమంత్రులు
మహారాష్ట్ర రాజకీయ నాయకులు
రాజకీయ నాయకులు
ఉత్తమ పార్లమెంటేరియన్ అవార్డు గ్రహీతలు